L 277/270
MT
Il-Ġurnal Uffiċjali tal-Unjoni Ewropea
27.10.2022
206.
Infrastruttura ġdida tal-iċċarġjar li tippermetti t-trasferiment tal-elettriku b’output ta’ potenza sa 22 kW trid tkun kapaċi tappoġġa l-funzjonalitajiet tal-iċċarġjar intelliġenti.
Dan jiżgura li l-operazzjonijiet tal-iċċarġjar jiġu ottimizzati u ġestiti b’mod li ma jikkawżax konġestjoni u jieħu vantaġġ sħiħ mid-disponibbiltà tal-elettriku rinnovabbli u l-prezzijiet baxxi tal-elettriku fis-sistema.
207.
Sabiex tiġi evitata d-duplikazzjoni tal-infrastruttura u jsir użu minn assi li għadhom ma laħqux tmiem il-ħajja ekonomika tagħhom, fil-każ ta’ infrastruttura ta’ riforniment ta’ karburant għat-trasport fuq l-ilma u bl-ajru li tipprovdi karburanti sintetiċi, inklużi karburanti għat-trasport rinnovabbli likwidi u gassużi ta’ oriġini mhux bijoloġika, jew bijokarburanti (92), l-Istat Membru għandu jiġġustifika l-ħtieġa għal infrastruttura ġdida, b’kont meħud tal-karatteristiċi tekniċi tal-karburant jew karburanti li għandhom jiġu fornuti bl-użu ta’ dik l-infrastruttura.
Fil-każ ta’ karburanti sintetiċi jew bijokarburanti ta’ sostituzzjoni (93), l-Istat Membru għandu jikkunsidra sa liema punt l-infrastruttura eżistenti tista’ tintuża għall-provvista ta’ karburanti sintetiċi jew bijokarburanti.
208.
L-għajnuna għall-kostruzzjoni, l-installazzjoni, l-aġġornament jew l-estensjoni tal-infrastruttura tar-riforniment tal-fjuwil tista’ tfixkel il-kompetizzjoni bla bżonn meta tisposta l-investimenti f’alternattivi aktar nodfa li diġà huma disponibbli fis-suq, jew fejn toħloq intrappolament f’ċerti teknoloġiji, u b’hekk tfixkel l-iżvilupp ta’ suq għal teknoloġiji aktar nodfa u l-użu tagħhom.
Għalhekk, f’dawk il-każijiet, il-Kummissjoni tqis li l-effetti negattivi fuq il-kompetizzjoni tal-għajnuna għall-infrastruttura tar-riforniment tal-karburant li tforni karburanti ibbażati fuq il-gass naturali x’aktarx li ma jiġux ikkumpensati.
209.
Minħabba l-istadju attwali tal-iżvilupp tas-suq għal teknoloġiji ta’ mobbiltà nadifa fis-setturi tat-trasport fuq l-ilma, l-għajnuna għall-kostruzzjoni, l-installazzjoni, l-aġġornament jew l-estensjoni tal-infrastruttura tarriforniment tal-karburant tas-CNG u tal-LNG għat-trasport fuq l-ilma tista’ titqies li ma jkollhiex effetti ta’ intrappolament fit-tul u ma tispostax investimenti f’teknoloġiji aktar nodfa jekk l-Istat Membru juri li alternattivi aktar nodfa mhumiex disponibbli faċilment fis-suq u mhumiex mistennija li jkunu disponibbli fuq medda qasira ta’ żmien (94), u sakemm l-infrastruttura tintuża biex tiskatta t-tranżizzjoni lejn karburanti b’livell baxx ta’ karbonju.
Meta tivvaluta din l-għajnuna, il-Kummissjoni se tqis jekk l-investiment jagħmilx parti minn perkors kredibbli ta’ dekarbonizzazzjoni u jekk l-għajnuna tikkontribwix biex jintlaħqu l-miri stabbiliti filleġiżlazzjoni tal-Unjoni dwar l-implimentazzjoni ta’ infrastruttura tal-karburanti alternattivi.
210.
Fil-qasam tat-trasport bit-triq, il-vetturi b’emissjonijiet żero diġà huma għażla realistika, speċjalment għallvetturi ħfief.
Fir-rigward tal-vetturi tqal, dawn huma mistennija li jsiru aktar disponibbli fis-suq fil-futur qrib.
Għalhekk, l-għajnuna għall-infrastruttura tar-riforniment tal-LNG għall-vetturi tqal mogħtija wara l-2025 aktarx li jkollha effetti negattivi fuq il-kompetizzjoni li x’aktarx ma jiġux ibbilanċjati b’xi effetti pożittivi.
Meta tivvaluta l-għajnuna għall-infrastruttura tar-riforniment tal-karburant għall-vetturi tqal, il-Kummissjoni se tqis jekk din tikkontribwix għall-ilħuq tal-miri stabbiliti fil-leġiżlazzjoni tal-Unjoni dwar l-installazzjoni ta’ infrastruttura tal-karburanti alternattivi.
211.
Alternattivi għall-karburanti fossili diġà huma disponibbli fis-suq għall-użu fis-settur tat-trasport bit-triq, ċerti segmenti tas-settur tat-trasport fuq l-ilma u s-settur tat-trasport ferrovjarju.
F’dan il-kuntest, l-għajnuna għallimplimentazzjoni ta’ infrastruttura ta’ riforniment li tipprovdi karburanti prodotti bl-użu ta’ sorsi jew enerġija fossili, inkluż idroġenu bbażat fuq il-fossili (95), ma titqiesx li tipproduċi l-istess effetti pożittivi bħall-għajnuna għall-implimentazzjoni ta’ infrastruttura ta’ riforniment li tipprovdi karburanti mhux ibbażati fuq il-fossili jew b’livell baxx ta’ karbonju.
L-ewwel nett, it-tnaqqis tal-emissjonijiet tas-CO2 miksub fis-settur tat-trasport x’aktarx li jiġi kontrobilanċjat mill-kontinwazzjoni tal-emissjonijiet tas-CO2 marbuta mal-produzzjoni u l-użu ta’ karburanti bbażati fuq il-fossili, speċjalment fejn dawn ma jinqabdux u ma jinħażnux b’mod effettiv.
It-tieni, l-għoti ta’ għajnuna għall-infrastruttura ta’ riforniment li tipprovdi karburanti bbażati fuq il-fossili li mhumiex b’livell baxx ta’ karbonju, jista’ jinvolvi riskju ta’ intrappolament f’ċerti teknoloġiji ta’ produzzjoni, u b’hekk
(92) Dan jinkludi karburanti tal-avjazzjoni sostenibbli.
(93) Karburanti ta’ sostituzzjoni tirreferi għal karburanti li huma funzjonalment ekwivalenti għall-karburanti fossili li qed jintużaw bħalissa u li huma kompletament kompatibbli mal-infrastruttura tad-distribuzzjoni u l-makkinarju u l-magni abbord.
(94) Għal valutazzjoni bħal din, il-Kummissjoni ġeneralment tikkunsidra perjodu ta’ bejn sentejn u ħames snin wara n-notifika jew l-implimentazzjoni tal-miżura ta’ għajnuna.
Hija se tibbaża l-valutazzjoni tagħha fuq studji indipendenti tas-suq ippreżentati mill-Istat Membru jew fuq kwalunkwe evidenza xierqa oħra.
(95) Ara l-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “Strateġija għall-idroġenu għal Ewropa newtrali għall-klima”, COM (2020) 301 final, p.
3.